Le difficoltà sono piuttosto evidenti… Video di Anna Posted by Gianni Morandi on Monday, May 24, 2021  Fl-aħħar ġranet il-kantawtur Gianni Morandi reġa' beda jipprova jdoqq il-kitrarra u din ma kienitx xi ħaġa faċli. Hu ammetta dan stess fuq il-paġna tiegħu ta' Facebook meta tella' filmat li ġibditlu martu Anna. Morandi qed isibha diffiċli juża idu l-leminja wara li aktar kmieni din is-sena spiċċa rikoverat l-isptar wara li sofra minn ġrieħi serji wara li żelaq f'ħuġġieġa nar waqt li kien qed jagħmel xi xogħol fir-residenza tiegħu f'Bologna. Aqra: Gianni Morandi l-isptar Iż-żelqa ta' Morandi fin-nar wasslet biex 15% ta' ġismu jispiċċa maħruq. Huwa għamel perjodu twil l-isptar u filwaqt li irkupra sew, l-ikbar problema hija idu l-leminija, dik li huwa juża biex idoqq biha. Aqra wkoll: Morandi jibda r-riabilitazzjoni biex jirkupra l-użu ta' idu l-leminija Minkejja l-perjodu xejn sabiħ li għaddej minnu, il-kantant ta' 76 sena baqa' jwassal messaġġi ta' pożittività minn fuq il-mezzi soċjali tiegħu. Ritratt: mill-filmat fuq Faceboon – Gianni Morandi